ગોરાઈ-ટૂમાં એકલવ્ય સોસાયટીની રૂમ નંબર ૧૦માં રહેતા મનસુખ ટાંકના દીકરા રાકેશ ટાંકે ‘મિડ-ડે’ને જણાવ્યું હતું કે ‘રેલવે-પોલીસનો બપોરે એક વાગ્યે ફોન આવ્યો હતો કે તમારા પરિવારમાંથી કોઈ પુરુષનો ટ્રેન-ઍક્સિડન્ટ થયો છે અને તેમને કાંદિવલીની શતાબ્દી હૉસ્પિટલ લઈ જવામાં આવ્યા છે. હું ત્યાં ગયો ત્યારે મારા પપ્પાનું ટ્રૅક-ક્રૉસિંગ કરતી વખતે થયેલા અકસ્માતમાં મોત થયું હોવાનું જાણવા મળ્યું હતું. ગઈ કાલે સવારે અમને પપ્પાની ડેડ-બૉડી સોંપવામાં આવી હતી.’